Rikunarita-ORG/Wikinium huggingface dataset:
# Rambut

**Rambut** (Jawi: ‏**رامبوت**‎‎) merupakan anggota badan yang terletak di atas kepala. Lazimnya rambut berwarna hitam. Namun sesetengah orang rambutnya berwarna perang terutamanya pada mereka yang tinggal di Barat.

## Rambut beruban

Rambut boleh kehilangan warna kerana kekurangan melanin iaitu bahan pewarna semulajadi yang terdapat di dalam badan yang juga dikenali sebagai pigmen.

Apabila usia semakin meningkat, penghasilan pigmen dalam folikel rambut semakin menurun dan mungkin akan berhenti membekalkan bahan perwarna dan menyebabkan rambut menjadi putih atau beruban.

Bagaimanapun seluruh rambut tidak akan beruban dalam masa yang singkat kerana ia mengambil masa 10 hingga 20 tahun. Waktu seluruh rambut akan beruban bergantung kepada tempoh jam biologi masing-masing.

## Lihat juga

* Bulu
* Botak
# Ahli bomba

Ahli bomba
اهلي بومبا‎| Seorang ahli bomba memadamkan api dalam raptai. Beliau dilengkapi hos bomba dengan penyembur kabus, radas pernafasan, bomba dan peralatan bomba yang lengkap. |
| Pekerjaan |
| Jenis | Pekerjaan, sukarela |
| Sektor kegiatan | Memadam api, Menyelamat, Perlindungan api, Perkhidmatan awam, Keselamatan awam |
| Penerangan |
| Pekerjaan berkaitan | Penyelamat, Juruteknik perubatan kecemasan |
| sunting Lihat pendokumenan templat ini |

Latihan kebakaran di Pangkalan Udara Kadena, Jepun
**Ahli bomba** ialah penyelamat yang dilatih secara menyeluruh, terutamanya untuk memadamkan kebakaran berbahaya yang mengancam penduduk awam dan harta benda, menyelamatkan orang daripada kejadian yang melibatkan kenderaan, bangunan yang runtuh atau terbakar dan situasi-situasi yang seumpamanya. Kehidupan berindustri moden yang semakin rumit mendatangkan banyak lagi bahaya, sehingga mendorong peningkatan dalam kemahiran yang diperlukan dalam teknologi bomba serta peluasan bidang kuasa penyelamat bomba, termasuk perkhidmatan perubatan kecemasan.

Pasukan bomba dan ahli bomba sentiasa ada di seluruh dunia, baik kawasan hutan, bandar mahupun atas kapal.

Di sesetengah negara, termasuk A.S., Australia, Belanda, Chad, China, Finland, Jepun, Jerman, Kanada, Malaysia, New Zealand, Singapura dan Sweden; ahli bomba lazimnya merupakan pekerjaan berbayar. Selain itu, terdapat juga **ahli bomba sukarela** (secara teorinya tidak berbayar) dan **ahli bomba simpanan** (separuh masa, dibayar bila bekerja) yang bersedia dipanggil 24 jam sehari, 7 hari seminggu.

## Lihat juga

* Bomba
* Peralatan perlindungan peribadi

## Rujukan

## Pautan luar